
На основу члана 54. став 13. тачка 1., 63. став 3. и члана 20. Закона о јавним набавкама („Службени гласник РС“ број 124/2012, 14/2015 и 68/2015) комисија Наручиоца образована решењем број: 002/08-02-404/2018-01 од 13.07.2018.године, даје следеће

ДОДАТНЕ ИНФОРМАЦИЈЕ ИЛИ ПОЈАШЊЕЊА КОНКУРСНЕ ДОКУМЕНТАЦИЈЕ, ЈН БРОЈ 08/2018

На Захтев за додатним информацијама или појашњењима конкурсне документације, ЈН број 8/2018  од 11.07.2018. године од стране „Про-мес“-а  д.о.о.  Нови Бечеј, који гласи:
Овим путем Вам подносимо захтев за додатним информацијама или појашњењем конкурсне документације у отвореном поступку јавне набавке добара број 8/2018- ХРАНА, ПИЋА, НАМИРНИЦЕ ЗА ПРИПРЕМАЊЕ ХРАНЕ, ОСТАЛИ МАТЕРИЈАЛИ ЗА УГОСТИТЕЉСТВО, обликовану по партијама, за Партију 1-Производи животињског порекла, месо и месни производи, а у вези услова за учешће у поступку јавне набавке из члана 75. и 76. Закона о јавним набавкама и упутства понуђачима како се доказује испуњеност услова, тачка 2. и тачка 5. које се односе на захтев у погледу испуњавања додатних услова за пословни и технички капацитет, које понуђач треба да испуни (дефинисано чл. 76 ЗЈН) и то:
1) тачка 2. Пословни капацитет:
захтеван је услов да  понуђач има сертификован и успостављен:

-систем управљања заштитом здравља и безбедности на раду ОХСАС 18001 за трговину и складиштење намирница биљног и животињског порекла;

-систем управљања заштитом животне средине ИСО 14001 за трговину и складиштење намирница биљног и животињског порекла;

-систем управљања безбедношћу хране ИСО 22000

Што се доказује достављањем копија захтеваних стандарда (ОХСАС 18001, ИСО 14001, ИСО 22000)

2)  тачка 5. Технички капацитет
захтеван је услов да  понуђач поседује доставно возило-хладњачу.

Испуњеност услова се доказује достављањем:

-Фотокопија саобраћајне дозволе и полисе осигурања или уговор о закупу или други уговор којим се доказује право располагања.Уколико понуђач доставља уговор о закупу, неопходно је доставити и фотокопију саобраћајне дозволе и полисе осигурања за то возило.

-Атест акредитованог тела да је доставно возило хладњача.

-Решење Министарства  саобраћаја за јавни превоз ствари.

Понуда понуђача која не докаже да испуњава наведене, обавезне и додатне услове, биће одбијена као неприхватљива.
Сматрамо да је Ваш захтев у вези са испуњењем додатних услова у супротности са начелом једнакости понуђача (члан 12 ЗЈН): “Наручилац је дужан да у свим фазама поступка јавне набавке обезбеди једнак положај свим понуђачима, Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произилазила из квалификације делатности коју обавља понуђач.”
 

 Комисија даје следеће одговор:
У глави: IV УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА О ЈАВНИМ НАБАВКАМА И УПУТСТВО ПОНУЂАЧИМА КАКО СЕ ДОКАЗУЈЕ ИСПУЊЕНОСТ УСЛОВА у поглављу:  II  УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА, у делу у ком су дефинисани додатни услови у тачки 5. Технички капацитет на страни 7 конкурсне документације мења се и гласи:

	5.
	Да поседује доставно возило-хладњачу
	1.Фотокопија саобраћајне дозволе и полисе осигурања или уговор о закупу или други уговор којим се доказује право располагања.Уколико понуђач доставља уговор о закупу, неопходно је доставити и фотокопију саобраћајне дозволе и полисе осигурања за то возило.

2.Атест акредитованог тела да је доставно возило хладњача.




 Остали додатни услови дефинисани у горе наведеном поглављу су директно везани за добра која су предмет набавке у партији 1. и не мењају се.
Наручилац ће измењену конкурсну документацију  поставити на Порталу јавних набавки и на сајту.
С поштовањем,
Председник комисије

    Врецко Иштван
